**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ.ΠΡΩΤ: 10609**

 **Λιβαδειά 9 /6/2020**

**ΑΠΟΣΠΑΣΜΑ**

Από το πρακτικό της αριθμ.2020-9ης Τακτικής Συνεδρίασης ΜΕ ΤΗΛΕΔΙΑΣΚΕΨΗ

 του Δημοτικού Συμβουλίου Λεβαδέων

Αριθμός απόφασης  **84**

 **ΘΕΜΑ: Έγκριση Πρωτοκόλλου Προσωρινής & Οριστικής Παραλαβής του έργου : « ΑΠΟΚΑΤΑΣΤΑΣΗ ΔΗΜΟΤΙΚΩΝ ΟΔΩΝ ΛΟΓΩ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΕΣ ΣΤΟ ΔΗΜΟ ΛΕΒΑΔΕΩΝ»**

 Στη Λιβαδειά σήμερα την 1η Ιουνίου 2020, ημέρα Δευτέρα και ώρα 19:00 μ.μ συνήλθε **με τηλεδιάσκεψη**  το Δημοτικό Συμβούλιο του Δήμου Λεβαδέων κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)**) της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» **δ)** της με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκυκλίου του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr» και ύστερα από την από **9851/28-5-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Κυπραίος Χρήστος |
|  |  Μητάς Αλέξανδρος | 2  |  Φορτώσης Αθανάσιος |
|  | Τσεσμετζής Εμμανουήλ  | 3 |  Γαλανός Κων/νος  |
|  | Δήμου Ιωάννης  | 4 | Παπαϊωάννου Λουκάς  |
|  | Αποστόλου Ιωάννης | 5 |  Μπαρμπέρης Νικόλαος  |
|  | Σάκκος Μάριος  | 6 | Πλιακοστάμος Κων/νος  |
|  | Νταντούμη Ιωάννα  | 7 |  Χέβα Αθανασία (Νάνσυ) |
|  | Καράβα Χρυσοβαλάντου Βασιλική (Βάλια)  | 8 | Σπυρόπουλος Δημοσθένης |
|  | Μερτζάνης Κων/νος  |  | Αν και κλήθηκαν νόμιμα |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Γιώτα  |  |  |
|  | Τόλιας Δημήτριος  |  |  |
|  | Καπλάνης Κων/νος  |   |  |
|  |  Τζουβάρας Νικόλαος  |  |  |
|  | Καράλης Χρήστος  |  |  |
|  | Κοτσικώνας Επαμεινώνδας  |  |  |
|  | Αρκουμάνης Πέτρος   |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Για την τήρηση των πρακτικών της συνεδρίασης παρευρέθηκε η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Κατά τη διάρκεια των ερωτήσεων αποχώρησε η δημοτική σύμβουλος της παράταξης «Λαϊκή Συσπείρωση Λιβαδειάς» κα Λαμπρινή Γερονικολού.

 Εισηγούμενος το 10Ο θέμα της ημερήσιας διάταξης ο κ Πρόεδρος έθεσε υπόψη του Δημοτικού Συμβουλίου , τουπ αριθμ. 9070/21-5-2020 έγγραφο της Δ/νσης Τεχνικών Υπηρεσιώντου Δήμου στο οποίο αναφέρονται :

***ΙΣΤΟΡΙΚΟ ΤΟΥ ΕΡΓΟΥ***

* *Για την κατασκευή του εν λόγω έργου συντάχθηκε από την Τεχνική Υπηρεσία του Δήμου Λεβαδέων μαζί με όλα τα τεύχη και σχέδια που την συνοδεύουν η μελέτη με αριθμό* ***65/2017*** *και τίτλο* ***«Αποκατάσταση δημοτικών οδών λόγω ζημιών που προκλήθηκαν από θεομηνίες στο Δήμο Λεβαδέων»*** *προϋπολογισμού* ***250.000,00 € με ΦΠΑ 24%*** *. Αντικείμενο της παρούσης μελέτης είναι η αποκατάσταση των ασφαλτικών οδοστρωμάτων του Δήμου Λεβαδέων τα οποία επλήγησαν από θεομηνία . Περιλαμβάνει απόξεση του υφιστάμενου φθαρμένου ασφαλτικού οδοστρώματος , εφαρμογή ασφαλτικής συγκολλητικής επάλειψης , διάστρωση νέου ασφαλτοτάπητα και ανόρθωση πλαισίων φρεατίων για τμήμα της οδού Γεωργαντά από την οδό Φίλωνος έως την οδό Καλλιαγκάκη , για τμήμα της οδού Καραγιαννοπούλου από την οδό Σεφέρη έως την οδό Χριστοδούλου , για τμήμα της οδού Σοφοκλέους από την οδό Δαιδάλου έως την οδό Χαιρωνείας , για τμήμα την οδού Σοφοκλέους από την ΔΕΗ έως την οδό Θεσσαλονίκης , για τμήμα της οδού σύνδεσης οδού Ρούμελης με την οδό προς εγκαταστάσεις Βιολογικού , για τμήμα της οδού προς Αρβανίτσα και για τμήματα των οδών σύνδεσης Τοπικών Κοινοτήτων Παρορίου και Δαύλειας .*
* *Με την υπ΄ αριθμό* ***100/22.05.2017*** *μελέτη επικαιροποιήθηκε η με αριθμό* ***65/2017*** *μελέτη και τίτλο* ***«Αποκατάσταση δημοτικών οδών λόγω ζημιών που προκλήθηκαν από θεομηνίες στο Δήμο Λεβαδέων»*** *προϋπολογισμού 250.000,00 € με ΦΠΑ 24%*
* *Με την υπ΄ αριθμό* ***184/2017*** *απόφαση του Δημοτικού Συμβουλίου έγινε η αποδοχή της υπ΄ αριθμόν 100/2017 επικαιροποιημένης μελέτης*
* *Με την υπ΄ αριθμό* ***196/2017*** *απόφαση του Δημοτικού Συμβουλίου αποφασίσθηκε ο τρόπος δημοπράτησης του έργου*
* *Με την υπ΄ αριθμό* ***226/2017*** *απόφαση της Οικονομικής Επιτροπής καταρτίσθηκε η Διακήρυξη Δημοπρασίας, τα λοιπά τεύχη και οι όροι Δημοπράτησης του έργου του θέματος και ορίσθηκε, μέσω της εγκριθείσας Διακήρυξης, η διεξαγωγή της δημοπρασίας να γίνει στις 18 Ιουλίου 2017.*
* *Έγινε η ανάρτηση της Διακήρυξης στο ΚΗΜΔΗΣ με κωδικό* ***(17PROC006305969 2017-06-09)***
* *Η δημοπρασία πραγματοποιήθηκε στις* ***18.07.2017*** *και μειοδότης αναδείχθηκε ο* ***κος Στάϊκος Γ. Κωνσταντίνος*** *με μέση τεκμαρτή έκπτωση 26,00% στις τιμές του τιμολογίου της μελέτης , ήτοι συνολική προσφορά 149.453,55€ ( χωρίς Φ.Π.Α) ή* ***185.322,40€ ( με Φ.Π.Α. 24%)***
* *Με την υπ' αριθμόν* ***384/2017*** *απόφαση Οικονομικής Επιτροπής εγκρίθηκαν τα πρακτικά κατακύρωσης του διαγωνισμού και με το υπ' αριθμόν* ***1369/170011/09.10.2017*** *έγγραφο της Αποκεντρωμένης Διοίκησης έγινε η νομιμότητα της 385/2017 απόφασης*
* *Στις 07.11.2017 υπογράφθηκε η υπ' αριθμόν* ***27634/07.11.2017*** *Σύμβαση για την κατασκευή του έργου στο ποσό των* ***185.322,40€*** *και με προθεσμία περαίωσης 12 μήνες από την υπογραφής της .*
* *Με την υπ’ αριθμόν* ***493/2017*** *απόφαση του Δημοτικού Συμβουλίου του Δήμου Λεβαδέων εγκρίθηκε ο 1ος Ανακεφαλαιωτικός Πίνακας Εργασιών του εν λόγω έργου ο οποίος ήταν σε ισοζύγιο σε σχέση με την αρχική σύμβαση*
* *Με την υπ’ αριθμόν* ***405/2018*** *απόφαση του Δημοτικού Συμβουλίου του Δήμου Λεβαδέων εγκρίθηκε ο 2ος Ανακεφαλαιωτικός Πίνακας Εργασιών του εν λόγω έργου ο οποίος ήταν μειωτικός κατά 665,57€ σε σχέση με την αρχική σύμβαση*
* *Με την υπ’ αριθμόν* ***522/2018*** *απόφαση του Δημοτικού Συμβουλίου του Δήμου Λεβαδέων εγκρίθηκε ο 3ος Ανακεφαλαιωτικός Πίνακας Εργασιών του εν λόγω έργου ο οποίος ήταν μειωτικός κατά 1,90€ σε σχέση με την αρχική σύμβαση*
* *Με την υπ΄αριθμόν* ***36/2020*** *Απόφαση του Δημοτικού Συμβουλίου συστήθηκε η Επιτροπή Προσωρινής και Οριστικής Παραλαβής του έργου*

*To έργο περαιώθηκε, εντός του εγκεκριμένου χρόνου περαίωσης του, ήτοι στις* ***19.10.2018*** *με την έκδοση της σχετικής βεβαίωση περαίωσης με αρ. Πρωτ.* ***26222*** *από την Διεύθυνση Τεχνικών Υπηρεσιών .*

*Η Επιτροπή αφού έλαβε υπόψη της τις διατάξεις των άρθρων 170 & 172 του Ν.4412/2016 , την εγκεκριμένη από την Διεύθυνση Τεχνικών Υπηρεσιών Τελική Επιμέτρηση καθώς και το γεγονός ότι εξέπνευσε ο προσωρινός και οριστικός χρόνος εγγύησης του έργου ,*

*έλεγξε ποσοτικά κατά το εφικτό, ήτοι σποραδικά και δειγματοληπτικά, τις εργασίες σύμφωνα με την τεχνική περιγραφή και τα σχέδια της μελέτης, διαπίστωσε ότι έχουν περιληφθεί στις αναλυτικές επιμετρήσεις και τα σχετικά Πρωτόκολλα Παραλαβής Αφανών Εργασιών και ότι είναι σύμφωνες με την Τελική Επιμέτρηση.*

*Προχώρησε στην συνέχεια κατά το εφικτό στον ποιοτικό έλεγχο των παραλαμβανομένων εργασιών και διαπίστωσε ότι αυτές εκτελέσθηκαν έντεχνα και σύμφωνα με τα συμβατικά σχέδια και τεύχη της μελέτης και βρίσκονται σε καλή κατάσταση. Κατόπιν τούτου παρέλαβε τις εργασίες του εν λόγω έργου, όπως αναγράφονται στο παρόν και αναφέρονται στην τελική επιμέτρηση του έργου .*

*Η Επιτροπή αφού σύγκρινε την ημερομηνία περαίωσης του έργου με την αντίστοιχη συμβατική προθεσμία διαπίστωσε ότι το έργο περαιώθηκε εμπρόθεσμα και ότι έχει παρέλθει ο χρόνος εγγύησης ώστε η παραλαβή να θεωρείται* ***οριστική*** *.*

*Η Επιτροπή προέβη στην Προσωρινή & Οριστική Παραλαβή του έργου και συνέταξε και υπέγραψε το εν λόγω Πρωτόκολλο Προσωρινής & Οριστικής Παραλαβής του έργου : «* ***ΑΠΟΚΑΤΑΣΤΑΣΗ ΔΗΜΟΤΙΚΩΝ ΟΔΩΝ ΛΟΓΩ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΕΣ ΣΤΟ ΔΗΜΟ ΛΕΒΑΔΕΩΝ*** *» στις Είκοσι Μαϊου 2020* ***(20.05.2020)***

*Κατόπιν όλων των ανωτέρω καλούνται τα μέλη του Δημοτικού Συμβουλίου του Δήμου Λεβαδέων να αποφασίσουν για την έγκριση του Πρωτοκόλλου Προσωρινής & Οριστικής Παραλαβής του έργου : «****ΑΠΟΚΑΤΑΣΤΑΣΗ ΔΗΜΟΤΙΚΩΝ ΟΔΩΝ ΛΟΓΩ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΕΣ ΣΤΟ ΔΗΜΟ ΛΕΒΑΔΕΩΝ*** *» , όπως προβλέπεται από τον νόμο, ( συνδυασμός των διατάξεων του Ν. 3669/2008 άρθρο 75, Π.Δ. 609/1985, άρθρο 53 παράγραφος 1, Π.Δ. 171/1987 άρθρο 16 και του Ν. 2229/1994 άρθρο 2 παράγραφος 17 και τις διατάξεις των άρθρων 170 και 172 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136 ) .*

 **Το Δημοτικό Συμβούλιο μετά από διαλογική συζήτηση και λαμβάνοντας υπόψη του**

* τουπ αριθμ.9070/21-5-2020 έγγραφο της Δ/νσης Τεχνικών Υπηρεσιώντου Δήμου που είχε αποσταλεί ηλεκτρονικά στα email όλων των δημοτικών συμβούλων
* τις διατάξεις των άρθρων 65,67,238 του Ν.3852/10 , όπως τροποποιήθηκαν με το άρθρο 72 και 74 του Ν. 4555/2018
* Τις διατάξεις της παρ. 1 της υπ αριθμ. 40/31-3-2020 εγκυκλίου του Υπουργείου Εσωτερικών Περιεχομένου (ΦΕΚ 6ΩΠΥ46ΜΤΛ6-50Ψ’): «Ενημέρωση για την εφαρμογή του κανονιστικού πλαισίου αντιμετώπισης του κορωνοϊού COVID-19 , αναφορικά με την οργάνωση και λειτουργία των δήμων».
* Τις διατάξεις της παρ. 1 του άρθρου 10 της από 11-3-2020 Πράξης Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Τη ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.
* το από 20-5-2020 Πρωτόκολλο Προσωρινής και Οριστικής Παραλαβής του έργου **“ ΑΠΟΚΑΤΑΣΤΑΣΗ ΔΗΜΟΤΙΚΩΝ ΟΔΩΝ ΛΟΓΩ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΕΣ ΣΤΟ ΔΗΜΟ ΛΕΒΑΔΕΩΝ ”** που είχε διανεμηθεί
* -τις διατάξεις του άρθρου 75 του Ν.3669/2008
* - τις διατάξεις του άρθρου 16 του ΠΔ 171/1987 που αναδιατυπώθηκαν με το άρθρο 61 του Ν.4257/14
* -τις διατάξεις του άρθρου 53 παράγραφος 1 Π.Δ. 609/1985,
* - τις διατάξεις του άρθρου 2 παράγραφος 17 του Ν. 2229/1994 και των άρθρων 170 και 171 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136
* -την 36/2020 Απόφασή του ( ΑΔΑ : ΨΗΥΙΩΛΗ-ΧΧΘ)

 **ΑΠΟΦΑΣΙΖΕΙ ΟΜΟΦΩΝΑ**

* **Εγκρίνει** το από 20-5-2020 Πρωτόκολλο Προσωρινής και Οριστικής Παραλαβής του έργου **“ ΑΠΟΚΑΤΑΣΤΑΣΗ ΔΗΜΟΤΙΚΩΝ ΟΔΩΝ ΛΟΓΩ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΕΣ ΣΤΟ ΔΗΜΟ ΛΕΒΑΔΕΩΝ ”**  που παρέλαβε η επιτροπή που έχει ορισθεί με την 36/2020 Απόφασή του ( ΑΔΑ : ΨΗΥΙΩΛΗ-ΧΧΘ) .

**Η απόφαση πήρε τον αριθμό 84/2020**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα  |   |
| Καράβα Χρυσοβαλάντου Βασιλική (Βάλια)  |  |
| Μερτζάνης Κων/νος  |  |
|  Γιαννακόπουλος Βρασίδας  |  |
| Σαγιάννης Μιχαήλ  |  |
| Πούλου Γιώτα  |  |
|  Καπλάνης Κων/νος  |  |
| Τόλιας Δημήτριος  |  |
|  Τζουβάρας Νικόλαος  |  |
| Καράλης Χρήστος  |   |
| Κοτσικώνας Επαμεινώνδας |  |
| Αρκουμάνης Πέτρος   |  |
| Μπράλιος Νικόλαος |  |
| Τσιφής Δημήτριος |  |
| Αλεξίου Λουκάς |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος  |  |
|  |  |
|  |  |